Imtella' Novembru 28, 2021 Rapport: Tony Dimech Sirjan ta' 16-il sena nfaqa' jibki kemm jiflaħ meta kien ikkundannat sitt xhur ħabs wara li ammetta li flimkien ma' żewġ Sirjani oħra, wieħed ta' 17-il sena u ieħor ta' 23 sena, kienu akkużati li ffalsifikaw dokumenti biex jitilqu minn Malta lejn l-Olanda, fejn qalu li riedu jingħaqdu mal-familja taghhom. Iż-żewġ Sirjani l-oħra wkoll ingħataw sentenza ta' sitt xhur ħabs kull wieħed, lanqas ammont li tippermetti l-liġi wara li l-Prosekuzzjoni, immexxija mill-Ispettur Christian Abela, qalet li huma kkoperaw mal-Pulizija fl-investigazzjonijiet. Fil-Qorti kien spjegat lill-akkużati li jmisshom talbu l-għajnuna tal-Awtoritajiet Maltin, ħaġa li qalu li ma għamlux u mhux iwettqu r-reat.